
Äkke kinnistu jagamine
1.  Asjaolud ja menetluse käik
Äkke maaüksus, pindalaga 208245 m2 on registreeritud maakatastris 03.01.2001. a. katastritunnusega 51103:005:0003, sihtotstarbega sihtotstarbeta maa 100%.

Vastavalt Tartu Maakohtu kinnistusosakonna andmetele on Äkke kinnistu (registriosa 3599709) omanik sihtasutus Narva Linna Arendus (registrikood 90003812).

Sihtasutus Narva Linna Arendus juhatuse liige Sofja Homjakova esitas Narva Linnavalitsuse Arhitektuuri- ja Linnaplaneerimise ametile 26.05.2020. a. avalduse (dok.registri nr 4902/1-12.3), jagada Äkke maaüksus vastavalt lisatud jagamisplaanile 4. osaks.

Jagamine teostatakse territooriumi edaspidise arendamise eesmärgil lähtudes sihtasutuse ülesannetest.

Kuna kinnistu jagamisel tekivad uued maaüksused, siis kohalik omavalitsus määrab oma otsusega moodustatavatele maaüksustele koha-aadressi ja maa sihtotstarbe, mis määratakse vastavalt kehtiva Narva Linnavolikogu 24.01.2013.a otsusega nr 3 kehtestatud Narva linna üldplaneeringule.

2.  Õiguslikud alused
2.1
Asjaõigusseaduse § 54 lõike 1 kohaselt võib kinnisasju ühendada üheks kinnisasjaks või ühte kinnisasja jagada mitmeks kinnisasjaks ainult omaniku soovil;

2.2
Maakorraldusseaduse § 3 lõike 1 kohaselt kuulub maakorralduse läbiviimine linna territooriumil kohaliku omavalitsuse pädevusse;

2.3
Narva Linnavalitsuse Arhitektuuri- ja Linnaplaneerimise Ameti põhimääruse § 8 punkti 6 kohaselt on geodeesia ja maakorralduse osakonna põhiülesandeks maakorralduse läbiviimisel vajalike toimingute teostamine, haldusaktide eelnõude ettevalmistamine (krundi jagamine,      -liitmine jne) ja edastamine linnavalitsusele kinnitamiseks;

2.4
Maakatastriseaduse § 18 lõike 1 kohaselt määrab linna- või vallavalitsus katastriüksusele käesoleva seaduse §-s 181 nimetatud sihtotstarbe;

2.5
Ruumiandmete seaduse § 54 lõike l järgi on koha-aadressi määraja linna- või vallavalitsus.
3.  Otsus
Kinnitada Narva linnas Äkke kinnistu jagamine neljaks iseseisvaks krundiks lisatud maakorralduskava (jagamisplaan) alusel ning määrata:

3.1
maaüksusele, pindalaga ca 158282 m2:  aadress – Äkke,  sihtotstarve – sotsiaalmaa, üldkasutatav maa (017; Üm);

3.2
maaüksusele, pindalaga ca 15019 m2:  aadress – Pähklimäe tn 10, sihtotstarve – sotsiaalmaa, üldkasutatav maa (017; Üm);

3.3
maaüksusele, pindalaga ca 17800 m2:  aadress – Pähklimäe tänav L3,  sihtotstarve – transpordimaa (007; L);

3.4
maaüksusele, pindalaga ca 17100 m2:  aadress – Pähklimäe tn 13,  sihtotstarve – sotsiaalmaa, üldkasutatav maa (017; Üm).
4.  Rakendussätted
4.1
Korraldus jõustub teatavakstegemisest.

4.2
Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

